钦定古今图书集成/理学汇编/字学典/第147卷 > 《徐炬明事物原始》 > 《弃故笔赋》〈有序〉晋·成公绥
## 钦定古今图书集成/理学汇编/字学典/第147卷 > 《徐炬明事物原始》 > 《弃故笔赋》〈有序〉晋·成公绥

“治世之功，莫尚于笔。能举万物之形，序自然之情” ，即圣人之志，非笔不能宣，实天地之伟器也。

“有仓颉之奇生，列四目而兼明，慕羲氏之画卦，载万
物于五行，乃发虑于书契”，采秋毫之颖芒，加胶漆之
绸缪，结三束而五重，建犀角之元管，属象齿于纤锋，
染青松之微烟，著不泯之永踪，则象神仙，人皇九头，
式范群生，异体怪躯，注玉度于《七经》，训河洛之谶纬，
书日月之所躔，别列宿之舍次，乃皆是笔之勋，人日
用而不寤。仡尽力于万机，卒见弃于行路。